open-index/open-wikipedia-markdown huggingface dataset:
Maras (jengit)

**Maras** (yksikössä *mara*) tai **marabuntas** ovat Keski-Amerikan maissa olevia nuorista rikollisista koostuvia erittäin väkivaltaisia katujengejä. *La mara*-jengit harjoittavat kerjäämistä, huumekauppaa, prostituutiota, sieppauksia, murtovarkauksia ja murhaavat ihmisiä joko ryöstöjen yhteydessä tai palkkamurhina. Jengiläiset ovat 13-22-vuotiaita nuoria, mutta niitä ohjaa aikuisista koostuva johto. Tällöin mara-jengit ovat osa järjestäytynyttä rikollisuutta, kaupunkien katumafioita. Ihmiset pelkäävät jengien tekemiä surmia. Jengit ovat Keski-Amerikassa köyhyyttäkin pahempi ongelma, ja niiden katsotaan monesti saavan jalansijaa köyhyydestä. Mara-jengejä on muun muassa Guatemalassa, El Salvadorissa ja Hondurasissa. Jengiläisiä on Keski-Amerikassa satoja tuhansia. Niinpä Keski-Amerikan maissa onkin 2000-luvulla ollut käynnissä eräänlainen sisällissota jengejä vastaan, jossa viranomaisten otteet jengejä vastaan ovat jyrkentyneet, koventuneet ja muuttuneet osin laittomiksikin. Jengeihin kuuluminen saatetaan kriminalisoida. Jotkut yksityiset avustusjärjestöt yrittävät sopeuttaa jengiläisiä normaaliin elämään. Viranomaiset ovat käyttäneet erilaisia julkisia ja salaisia kovia keinoja kuten armeijaa ja kuolemanpartioita rikollisjengien kitkemiseksi.

## Marojen synty

La Mara-nimellä kutsuttujen latinalaisamerikkalaistaustaisten jengien alkuperä on El Salvadorin sisällissotaa paenneiden Los Angelesiin muuttaneiden Keski-Amerikan siirtolaisten keskuudessa. Ensimmäinen mara, Mara Salvatrucha syntyi aluksi korttelin puolustamiseksi, sitten se muuttui rikolliseksi eli Mara 13.
Los Angelesissa syntyi myös edellisen kilpailija Mara 18. Yhdysvaltain hallitus alkoi karkottaa rikollisiksi tiedettyjä marojen jäseniä kotimaihinsa 1980-luvun alussa, ja niin mara-ongelma tuli Keski-Amerikkaan ja levisi siellä räjähdysmäisesti. Mara-jengeihn liittymisen syynä pidetään monesti suurkaupunkien köyhyyttä. Toisaalta jengit laajentavat jäsenpohjaansa painostamalla ja pakottamalla koululaisia liittymään niihin. Jengeillä on paikalliset, alueelliset ja valtakunnalliset päälliköt. Mara Salvatrucha on levinnyt Yhdysvaltoihin ja Espanjaan asti.

## Hondurasin sota rikollisuutta vastaan
Hondurasissa on mara-jengeihin kuuluvia ja heiksi epäiltyjä kidutettu ja surmattu. Poliisi on väittänyt osaa jengiläisiin ja heiksi epäiltyihin kohdistamaansa avointa väkivaltaa jengitappelujen aiheuttamaksi. Vankiloissa on surmattu jengiläisiä. Viranomaisten epäillään myös hyökkäävän lain ulkopuolella peitetysti jengejä vastaan. He käyttävät jengisotia hyväkseen eliminoidakseen rikolliset pois.

Ilman hallituksen virallista lupaa toimii kuolemanpartioita, joiden ylläpitäjiä ei tiedetä. Niiden epäillään olevan kytköksissä maan poliisiin.
Hallitus ei ole suoraan tuominnut kuolemanpartioiden toimintaa, koska vuonna 2001 valittu presidentti Ricardo Maduro vaatii jengirikollisuuden suhteen nollatoleranssia ja on aloittanut sodan rikollisuutta vastaan. Osin tämä johtunee siitä, että Maduro menetti vuonna 2000 poikansa jengiläisten kidnappausyrityksessä.

## Lähteet
Mambo Gumbo

**Mambo Gumbo** on suomalaisen juurimusiikkiyhtye One O'Clock Humphin studioalbumi vuodelta 1992. Levyn ovat tuottaneet yhtye ja Jani Viitanen Mutant Music –yhtiölle. Viitanen on myös äänittänyt levyn Harasoo Studiossa ja miksannut sen MSL Studiossa.

Levy-yhtiö on Bluelight Records. Taustayhtiö on Epic / Sony Music Entertainment (Finland) Oy. CD-levy on valmistettu Itävallassa.

Levykannen valokuvaaja ja värikäsittelijä on Pentti Hokkanen. Bayou-aiheisen kuvan on tehnyt Kivi Larmola ja kansipaperin ovat suunnitelleet Hokkanen ja Mika Myyryläinen. Jälkimmäinen on myös albumin vastaava tuottaja.

Kiitoksissa on mainittu Pekka Koskinen, Kati Nurminen, Tero Liljamo, Heikki Koivunen, Simo Ollila, Veda, Tommi Laine, Henkka Perello, Woodrow Garreth ja Waldemar Wallenius. Yhtyeen konserttijärjestäjä on ollut Blues Brothers.

## Kappaleet
#
#
#
#
# 
#
#
#
#
#
#
#

## Kokoonpano
* Jussi Raulamo – laulu ja kitara
* Ari Klemola – kitara
* Heidi Perello – piano
* Teuvo Ruhanen – trumpetti
* Heikki Matikainen – saksofoni
* Arto Palojärvi – vetopasuuna
* Torsti Tenhunen – basso
* Petri Pylvänen – rummut

### Vierailevat muusikot
* Veeti & Velvets – taustalaulu
* Veli-Matti Järvenpää – harmonikka
* Santtu Sääkslahti – lyömäsoittimet
* Tommi Laine – slide-kitara

## Lähteet
* One O'Clock Humph CD *Mambo Gumbo* (Bluelight Records 471650 2, 1992)
Purjehdus kesäolympialaisissa 1932

**[[Kesäolympialaiset 1932|Vuoden 1932 Los Angelesin kesäolympialaisten]] [[purjehdus]]** järjestettiin 5. – 12. elokuuta 1932 Yhdysvalloissa Los Angelesin satamassa. Laji oli olympialaisten ohjelmassa seitsemättä kertaa. Mukana oli 54 osanottajaa 11 eri maasta. Tapahtumia oli neljä. Luokassa 8mR ei jaettu pronssimitalia, koska kyseisessä luokassa ei ollut tarpeeksi osallistujia.

## Mitalistit

## Mitalitaulukko

## Lähteet
*Sailing at the 1932 Los Angeles Summer Games
Purjehdus kesäolympialaisissa 1948

**[[Kesäolympialaiset 1948|Vuoden 1948 Lontoon kesäolympialaisten]] [[purjehdus]]** järjestettiin 3. – 12. elokuuta 1948 Britannian Torquayssa. Laji oli olympialaisten ohjelmassa yhdeksättä kertaa. Mukana oli 186 osanottajaa 23 maasta. Tapahtumia oli viisi.

## Mitalistit

## Mitalitaulukko

## Lähteet
* 
* Sailing at the 1948 London Summer Games
Projekt Revolution

**Projekt Revolution** on Linkin Park -yhtyeen järjestämä konserttikiertue. Ensimmäisen kerran se järjestettiin vuonna 2002, ja viimeksi kiertue on järjestetty vuonna 2011.

## 2002

Vuonna 2002 Linkin Park sai idean perustaa Projekt Revolution -kiertueen, ja kiertue alkoi samana vuonna. Tällä kiertueella Linkin Park mainosti ensimmäistä albumiaan, *[[Hybrid Theory]]a*.

***Päälava**
**Linkin Park
**Cypress Hill
**Adema
**DJ Z-Trip

## 2003

Vuonna 2003 järjestetty Projekt Revolution -kiertue on kaikista kiertueista toiseksi lyhin.

***Päälava**
**Linkin Park
**Mudvayne
**Xzibit
**Blindside

## 2004

Projekt Revolution 2004 -kiertueen mukana tuli paljon muutoksia. Se oli jaettu päälavaan (Main Stage) ja Revolution-lavaan (Revolution Stage). Vuoden 2004 kiertue on kaikista pisin PR-kiertue.

***Päälava**
**Linkin Park
**Korn
**Snoop Dogg
**The Used
**Less Than Jake

***Revolution-lava**
**Ghostface Killah
**Funeral for a Friend
**downset.
**M.O.P.
**Mike V. and The Rats
**Instruction
**No Warning
**Autopilot Off

## 2007

Vuonna 2007 Linkin Park päätti tehdä kiertueesta "vihreän" lahjoittamalla yhden dollarin jokaisesta lipusta American Forests -järjestölle yhtyeen Music for Relief -hyväntekeväisyysjärjestön kautta ja käyttämällä suurimmassa osassa linja-autoistaan biodieseliä.

***Päälava**
**Linkin Park
**My Chemical Romance
**Taking Back Sunday
**HIM
**Placebo
**Julien-K

***Revolution-lava**
**Mindless Self Indulgence
**Saosin
**The Bled
**Styles of Beyond
**Madina Lake

## 2008

Tämä oli ensimmäinen kerta, kun kiertue kävi myös Pohjois-Amerikan ulkopuolella. Konsertti taltioitiin myös dvd:lle.

*Eurooppa:*

* 21. kesäkuuta 2008 - Reitstadion Riem, München, Saksa
** Linkin Park
**HIM
**N*E*R*D
**The Used
**The Blackout

* 27. kesäkuuta 2008 - Waldbühne, Berliini, Saksa
** Linkin Park
**HIM
**N*E*R*D

* 28. kesäkuuta 2008 - ESPRIT arena, Düsseldorf, Saksa
** Linkin Park
**HIM
**N*E*R*D
**The Used
**The Bravery
**Innerpartysystem

* 29. kesäkuuta 2008 - National Bowl, Milton Keynes, Englanti
**Linkin Park
**Jay-Z
**Pendulum
**N*E*R*D
**Enter Shikari
**The Bravery
**Innerpartysystem

*Yhdysvallat:*

***Päälava**:
**Linkin Park
**Chris Cornell
**The Bravery
**Busta Rhymes (jätti kiertueen kesken)
**Street Drum Corps
**Ashes Divide

***Revolution-lava**:
**Atreyu
**10 Years
**Hawthorne Heights
**Armor for Sleep

## 2011
Tämä on toistaiseksi lyhin Projekt Revolution -kiertue. Kiertue sisälsi vain neljä esiintymistä Euroopassa.

* 16. kesäkuuta 2011 - Kaisaniemen puisto, Helsinki, Suomi
**Linkin Park
**Dredg
**Middle Class Rut
**Die Antwoord

* 18. kesäkuuta 2011 - Festwiese, Leipzig, Saksa
**Linkin Park
**Guano Apes
**Dredg
**Anberlin
**Middle Class Rut

* 19. kesäkuuta 2011 - Hessentagsarena, Oberursel, Saksa
**Linkin Park
**Dredg
**Anberlin
**Middle Class Rut
**Die Antwoord

* 25. kesäkuuta 2011 - Messegelände München Riem, München, Saksa
**Linkin Park
**Guano Apes
**Dredg
**Anberlin
**Middle Class Rut

## Lähteet
Matt Lanter

**Matthew Mackendree ”Matt” Lanter** (s. 1. huhtikuuta 1983) on yhdysvaltalainen näyttelijä, ääninäyttelijä ja malli. 
Lanter syntyi Massillonissa Ohiossa, ja hänen vanhempansa ovat Joseph "Joe" Lanter ja Jana Burson. Hän muutti Atlantaan, Georgiaan 8-vuotiaana vuonna 1991. Hän valmistui Collins Hill High Schoolista vuonna 2001. Lanter pelasi pesäpalloa, jalkapalloa, koripalloa ja golfia, minkä lisäksi hän harrasti voimistelua. Hän opiskeli Georgian yliopistossa pääaineenaan urheiluliiketoiminta. Lanterin kiinnostus elokuva- ja televisioteollisuuteen loi perustan keskittyä näyttelijän uraan.

## Ura
Lanterin tunnetuin rooli lienee Liam Court televisio-ohjelmassa *[[90210]]*. Hän pääsi vierailevaksi tähdeksi ohjelman näyttelijäkaartiin sarjan ensimmäisellä tuotantokaudella ja sai vakituisen roolin toisella kaudella. Lanter on näytellyt myös elokuvissa *[[Disaster Movie]]*, *[[Sorority Row]]* ja *[[Vampyyrien imussa]]* sekä pääroolia *Unelma jäällä* -elokuvassa. Hän antoi myös äänensä Anakin Skywalkerille animaatiosarjassa *[[Star Wars: The Clone Wars (televisiosarja)|Star Wars: The Clone Wars]]*.

## Aiheesta muualla

*
Sitruunahupputurpiaali

**Sitruunahupputurpiaali** (*Chrysomus icterocephalus*) on Etelä-Amerikassa tavattava turpiaaleihin kuuluva varpuslintulaji.

## Koko ja ulkonäkö

Kooltaan sitruunahupputurpiaali on 16&ndash;18&nbsp;cm. Koiras on väritykseltään päästään ja rinnastaan kirkkaan keltainen ja muuten kauttaaltaan kiiltävän musta. Naaras ja nuoret linnut ovat selästään oliivinruskeita, ja selässä on myös tummempia raitoja. Kurkku ja pää ovat kellertävät ja vatsa on ruskea. Nuori koiras on naarasta keltaisempi. 

## Levinneisyys ja elinympäristö
Sitruunahupputurpiaalin levinneisyys ulottuu Kolumbian pohjoisosista Venezuelaan pohjoisosiin, Guyanaan, Surinameen, Ranskan Guayanaan, Brasiliaan ja Amazonjoen vartta pitkin Peruun. Lisäksi lajia tavataan Trinidad ja Tobagosta sekä Alankomaiden Antilleilta. Linnun elinympäristöä ovat soiset alueet järvien ja jokien lähettyvillä. Laji on pääosin paikkalintu, mutta voi kuvina kautena siirtyä kosteammille seuduille. Sitruunahupputurpiaalin elinympäristöt sijaitsevat yleensä alle 500 metrin korkeudella merenpinnasta, mutta Perussa Andeilla lajia on tavattu yli kahden kilometrin korkeudelta.

## Elintavat
Sitruunahupputurpiaalit elävät pieninä äänekkäinä ryhminä. Pesimäkauden ajankohta vaihtelee alueittain. Koiraat houkuttelevat naaraita rakentamalla pesän ja esittelemällä höyhenpukuaan ja laulamalla. Linnut pesivät noin kolmenkymmenen yksilön kolonioissa. Koiraat voivat rakentaa pesimäkauden aikana jopa viisi pesää. Sitruunahupputurpiaalin pesä sijaitsee ruovikossa. Naaras munii kahdesta kolmeen sinistä munaa, joita vain se hautoo. Sitruunahupputurpiaalikoiras auttaa kuoriutuneiden poikasten ruokinnassa ja puolustaa pesää loisivilta lehmäturpiaaleilta. Sitruunahupputurpiaalinaaras osaa tunnistaa munat ja hylkää pesänsä, jos siellä on kolme lehmäturpiaalin munaa. Toisinaan jopa kokonaiset koloniat rakentavat pesänsä uudelleen muualle lehmäturpiaalien vuoksi.

Sitruunahupputurpiaalin ravintoa ovat hyönteiset. Ravintoaan laji etsii soilta ja viljelyalueilta.

## Lähteet
Panasonic Lumix DMC-GF1

**Panasonic Lumix DMC-GF1** on Panasonicin Micro Four Thirds Lumix G-sarjaan kuuluva kamera. Kooltaan se vastaa Olympus PEN E-P1 kameraa, ja se on noin 35 % pienempi kuin aikaisemmat Lumix G-kamerat. GF1:ssä on sama 12,1 megapikselin kenno kuin G1:ssä, ja se kykenee tallentamaan 1280&nbsp;×&nbsp;720&nbsp; videota AVCHD Lite -muodossa. Siihen on lisävarusteena saatavissa elektroninen etsin, jota ilman kuvan sommittelu tapahtuu 3 tuuman ja 460&nbsp;000 pikselin nestekidenäytön avulla.
Puuttuvaa etsintä lukuun ottamatta GF1:n ominaisuudet vastaavat läheisesti Panasonicin muita malleja, kuten G2:ta.

## Aiheesta muualla

*Rumored Micro Four Thirds Panasonic GF1 gets pictured
*Panasonic unveils DMC-GF1 Micro four-thirds camera
*Panasonic Lumix GF1 review, Dpreview
*Hands On with Panasonic's Tiny SLR 
*The Vimeo Panasonic DMC-GF1 Group
Yosuke Nozawa

**Yosuke Nozawa** (; s. 9. marraskuuta 1979) on japanilainen jalkapalloilija, pelipaikaltaan maalivahti. Hän edustaa Shonan Bellmarea, jossa hän on pelannut vuodesta 2009 lähtien. Nozawa on pelannut aiemmin myös Albirex Niigatassa ja Shimizu S-Pulsessa. Hän on ollut joukkueensa ykkösmaalivahti sekä Albirexissa että Shonanissa ja oli mukana nostamassa Shonania J. Leaguen 2. divisioonasta pääsarjaan vuonna 2009.

## Lähteet
Transformers: Revenge of the Fallen (soundtrack)

**Transformers: Revenge of the Fallen – The Album** on soundtrack vuoden 2009 yhdysvaltalaiseen elokuvaan *[[Transformers: Kaatuneiden kosto]]*. Ainoa virallinen single albumilta on elokuvan tunnuskappale, Linkin Parkin esittämä ”New Divide”. Soundtrack julkaistiin Yhdistyneessä kuningaskunnassa 12. kesäkuuta 2009 ja Yhdysvalloissa 23. kesäkuuta 2009.

## Soundtrack
### Kappaleet

### Eivät olleet soundtrackilla

## Score

**Transformers: Revenge of the Fallen – The Score** on sisältää Steve Jablonskyn elokuvaa varten tekemät sävellykset. Kauppoihin se ilmestyi samaan aikaan kuin elokuvan soundtrack.

### Kappaleet
20 Golden Greats (Buddy Holly & The Crickets)

**20 Golden Greats** on rock 'n' rollin pioneeriyhtye Buddy Holly & The Cricketsin kokoelmalevy vuodelta 1978 ja se sisältää äänityksiä vuosilta 1956–1958. Levyn on julkaissut yhdysvaltalainen MCA Records. Euroopan markkinoille levyä on valmistanut Saksassa Ariola Benelux B.V., jonka toimipaikka on sijainnut Haarlemissa.

Levykannen on suunnitellut Jan Fijnheer. 

## Kappaleet

Sivu 1

# "That'll Be the Day" (Allison – Holly – Petty) 1957
# "Peggy Sue" (Allison – Holly – Petty) 1957
# "Words of Love" (Holly) 1957
# "Every Day" (Hardin – Petty) 1957
# "Not Fade Away" (Petty – Hardin) 1957
# "Oh Boy" (Petty – West – Tilghman) 1957
# "Maybe Baby" (Hardin – Petty) 1958
# "Listen to Me" (Hardin – Petty) 1958
# "Heartbeat" (Montgomery – Petty) 1958
# "Think It Over" (Holly – Petty – Allison) 1958

Sivu 2

# "It Doesn’t Matter Anymore" (Anka) 1959
# "It's So Easy" (Holly – Petty) 1958
# "Well...All Right" (Holly – Allison – Petty – Mauldin) 1958
# "Rave On" (West – Tilghman – Petty) 1958
# "Raining in My Heart" (B & F Bryant) 1959
# "True Love Ways" (Petty – Holly) 1960
# "Peggy Sue Got Married" (Holly) 1959
# "Bo Diddley" (McDaniel) 1962
# "Brown Eyed Handsome Man" (Berry) 1962
# "Wishing" (Holly – Montgomery) 1963

## Lähteet

* Buddy Holly & The Crickets LP *20 Golden Greats* (MCA Records 201 367, 1978)
Kanadan parlamentti

**Kanadan parlamentti** (, ) on Kanadan lainsäädäntövaltaa käyttävä elin, ja se koostuu kolmesta osasta: monarkista, edustajainhuoneesta ja senaatista. Parlamenttirakennus sijaitsee Ottawassa Parlamentin kukkulalla. 

Parlamentin toiminnasta raportoi mm. *[[The Hill Times]]* -sanomalehti.  

## Lähteet
Kubatši (taajama)

**Kubatši** () on kaupunkimainen taajama Dagestanin Dahadajevin piirissä Venäjällä. Asukkaita on 2&nbsp;900 henkeä (vuonna 2009).

Taajaman asukkaat puhuvat dargin kielen kubatšin murretta, jota toisinaan pidetään itsenäisenä kielenä. Virallisesti kubatšilaiset ovat dargeja, mutta eräät tutkijat katsovat heidän olevan erillinen kansa. 400–900-luvuilla Kubatšin kylä oli yksi Kaukasian koillisosan keskuksista. Sen asukkaista käytettiin iranilaista nimitystä *zirihgeranit* ”panssaripaidan tekijät”. Sama merkitys on myöhemmällä turkkilaisella nimityksellä *kubatši*. 500-luvulta lähtien kylä maksoi veroa Persialle. Vuosina 738–739 sen valloittivat arabit ja vuonna 1396 Timur Lenkin joukot. 1200–1300-lukujen vaihteessa asukkaat kääntyivät muslimeiksi.

Kubatšin vanha osa on tyypillinen suuri vuoristokylä. Sen kivirakennukset on pystytetty vuorten etelärinteiden terasseille ahtaasti kylän puolustusta silmällä pitäen. Nähtävyyksiin kuuluu kaksi osittain säilynyttä puolustustornia, Dagestanin ainoa pelkästään naisille tarkoitettu moskeija sekä rakennuksia koristavat reliefit. 1960-luvulta lähtien taajama on laajentunut huomattavasti.

Kubatši on yksi Dagestanin käsityötaiteen keskuksista. Sen asukkaat olivat kuuluisia aseseppiä jo varhaisella keskiajalla. 1700–1800-luvuilla korkealle tasolle kohosivat kultasepän- ja metallityöt sekä kiven, puun ja luun käsittely. Vuodesta 1923 lähtien taajamassa on toiminut hopea-astioita ja koruja valmistava taidekäsityöyritys.

## Lähteet

## Aiheesta muualla
* Kubatšin taajamalle omistettu sivusto
Kubatši

**Kubatši** voi tarkoittaa seuraavia asioita:

* Kubatši, taajama Dagestanin Dahadajevin piirissä Venäjällä
* kubatši, Kubatšin taajaman asukkaiden puhuma kielimuoto
* kubatšilaiset, Kubatšin taajamasta kotoisin oleva etninen ryhmä.
Kanadan edustajainhuone

**Kanadan edustajainhuone** (, ) on Kanadan parlamentin alahuone, jossa on 338 jäsentä. Parlamentin ylähuone on nimeltään senaatti.

Viimeisimmät vaalit käytiin lokakuussa 2019. Vaikka liberaalipuolue menettikin paikkoja, se säilytti asemansa suurimpana puolueena ja puolueen puheenjohtaja Justin Trudeau jatkoi pääministerinä. Puolueella tulee olla vähintään 12 edustajaa, jotta se saa virallisen aseman parlamentaarisia prosesseja varten. Liberaalipuolueen lisäksi konservatiivipuolue, Bloc Québécois -puolue ja uusi demokraattinen puolue saivat tarpeeksi paikkoja.

## Vaalipiirit ja vaalitapa
Edustajainhuoneen vaalit pidetään neljän vuoden välein. Vuonna 2003 voimaan astunut laki määrittelee vaalipäiväksi lokakuun kolmannen maanantain neljä vuotta viimeisimpien vaalien jälkeen.

Kanadassa on käytössä enemmistövaalitapa, jossa sovelletaan pluraliteettijärjestelmää (). Näin ollen Kanada jakautuu 338 yksittäiseen vaalipiiriin (, ), joista kustakin valitaan yksi eniten ääniä saanut edustaja alahuoneeseen. Yksi edustaja edustaa laskennallisesti 100 000 kansalaista. 

Provinssien ja territorioiden kohdalla edustajainhuoneen paikat jakautuvat seuraavalla tavalla:  

## Edustajainhuoneen jäsenet
Kanadan edustajainhuoneen jäsenet tekevät parlamenttityötä 26 komiteassa. Ne syventyvät johonkin tiettyyn aihealueeseen ja raportoivat tekemisistään parlamentille. Esimerkkejä komiteoista ovat mm. LANG (viralliset kielet), FINA (talous), NDDN (kansallinen puolustus) ja INDU (teollisuus, tiede ja teknologia).

Edustajat ovat parlamentissa pääsääntöisesti maanantaista perjantaihin. Tyypillinen edustajan työpäivä alkaa puoli yhdeksältä aamulla ja päättyy puoli seitsemältä illalla.

Huhtikuussa 2020 edustajainhuoneen jäsenen palkkio oli 182&nbsp;600 Kanadan dollaria (noin 117&nbsp;000 euroa) vuodessa. Edustajien palkkiosta vähennetään 120 dollaria jokaista poissaolopäivää kohden, mikäli poissaolon syy on joku muu kuin esim. sairaus, virallinen edustusmatka tai vanhempainvapaa. Edustajat raportoivat läsnäolostaan kuukausittain. 

## Lähteet
Zoja Kosmodemjanskaja

**Zoja Anatoljevna Kosmodemjanskaja** (; 13. syyskuuta 1923 Osino-Gai, Tambovin alue – 29. marraskuuta 1941 Petrištševo, Ruzan piiri, Moskovan alue) oli venäläinen koulutyttö, josta tuli yksi Neuvostoliiton suuren isänmaallisen sodan sankarihahmoista.

Kosmodemjanskaja syntyi virkailijaperheeseen. Hän kävi koulua Moskovassa ja liittyi vuonna 1938 Komsomoliin. Lokakuussa 1941 hän liittyi vapaaehtoisena Komsomolin partisaanijoukkueeseen, joka ylitti rintamalinjan Naro-Fominskin lähellä. Saksalaiset saivat Kosmodemjanskajan kiinni marraskuun lopulla Petrištševon kylässä. Hänet hirtettiin kuulustelujen ja kidutusten jälkeen.

Legenda Kosmodemjanskajasta perustuu Pjotr Lidovin *Pravdassa* julkaisemaan esseeseen ”Tanja”, jonka luettuaan diktaattori Josif Stalin päätti, että kyseessä oli todellinen ”kansansankaritar”. Tämän jälkeen neuvostopropaganda keskittyi tarinan ylistämiseen. Kosmodemjanskajalle myönnettiin kuolemansa jälkeen Neuvostoliiton sankarin arvonimi. Hänelle on omistettu lukuisia kaunokirjallisia ja taideteoksia. Neuvostoliitossa hänen mukaansa nimettiin lukuisia katuja ja muita kohteita.

Monien muiden ”suuren isänmaallisen sodan” sankaritarinoiden tapaan Kosmodemjanskajan tarinan todenperäisyys ei ole täysin varmaa. Syyskuussa 1991 Aleksandr Žovtis julkaisi *Argumenty i Fakty* -aikakauslehdessä artikkelin, joka kyseenalaistaa tarinan todenperäisyyden.

## Kirjallisuutta
* Kosmodemjanskaja, L. *Kertomus Zojasta ja Shurasta*. Suom. Eira Haahti. Petroskoi: Karjalais-suomalaisen SNT:n valtion kustannusliike, 1954.

## Lähteet
Panasonic Lumix DMC-G1

**Panasonic Lumix DMC-G1** on Panasonicin valmistama ensimmäinen Micro Four Thirds -standardin mukainen järjestelmäkamera. Standardin uutuus oli vanhemmasta Four Thirds -standardista poiketen perinteisen optisen etsimen korvaaminen elektronisella, ja tämän mahdollistamana pienempi kennon ja objektiivin välinen etäisyys, mikä mahdollistaa kooltaan pienemmät objektiivit ja kamerat.

G1 esiteltiin *[[photokina|photokina 2008]]* -näyttelyssä, ja sen myynti Euroopassa alkoi marraskuussa 2008. G1:stä seurasi video-ominaisuuksiltaan edistynyt GH1, sekä hyvin pienikokoinen GF1, joka elektronisen etsimen puuttumista ja video-ominaisuuksia lukuun ottamatta oli ominaisuuksiltaan vastaava.
Vuonna 2010 G1:tä seurasi videotallennukseen kykenevä G2 sekä edullisempi G10.

## Lähteet

* Overview and technical specifications  – Panasonicin nettisivut
* Panasonic Lumix DMC-G1 Review  – Digital Camera Resource Page
* Panasonic Lumix DMC-G1 Review – Digital Photography Review
* Panasonic Lumix DMC-G1 Review – *Imaging Resource*
Hurrikaani Alex (2010)

**Hurrikaani Alex** oli vuoden 2010 Atlantin hurrikaanikauden ensimmäinen trooppinen sykloni, joka Meksikon rannikolle rantautuessaan oli 2. luokan hurrikaani. Se aiheutti ainakin 51 kuolonuhria ja lähes kahden miljardin dollarin aineelliset vahingot. Edellisen kerran Yhdysvalloissa oli kesäkuussa hurrikaani vuonna 1995.

Yhdysvaltain etelärannikon osavaltioiden rannoilta löydettiin öljyä. Aaltojen vuoksi Meksikonlahden öljyonnettomuuden ympäristöhaittojen torjunta jouduttiin keskeyttämään, mutta öljyn talteenottoa itse vuotokohdasta voitiin jatkaa.

Presidentti Barack Obama julisti Texasiin hätätilan.

## Hurrikaanin muodostuminen ja kehitys
Kansallinen hurrikaanikeskus ilmoitti trooppisesta aallosta ensimmäisen kerran 20. kesäkuuta sen ylittäessä Windwardsaaria, mutta todennäköisyyttä siitä, että aalto kehittyisi sykloniksi, pidettiin pienenä. Myrskyn muodostumisen jälkeen 25. kesäkuuta Jukatanin niemimaalle annettiin myrskyvaroitus Samana päivänä Hondurasin viranomaiset antoivat myrskyvaroituksen Roatánin, Guanajan ja Útilan saarille.

Nicaraguassa, Guatemalassa ja El Salvadorissa kuoli vähintään kymmenen ihmistä tulvien ja maanvyöryjen vuoksi.

## Jälkitoimet vahinkoja kärsineillä alueilla
Teksasin kuvernööri Rick Perry lähetti kadonneitten etsintään erikoistunutta henkilöstöä Laredoon ja San Antonioon Rio Granden jokilaakson tulvimisen vuoksi, jonka odotettiin pahenevan toisen myrskyn lähestyessä.

## Lähteet
Neljänkymmenen kirje

**Neljänkymmenen kirje** () eli **Julkinen kirje Viron SNT:stä** (vir. *Avalik kiri Eesti NSV-st*) on neljänkymmenen virolaisen sivistyneistön edustajan allekirjoittama julkilausuma 28. päivältä lokakuuta 1980. Kirjoittajat halusivat puolustaa viron kieltä ja vastustaa venäläistämistä sekä vallanpitäjien omavaltaista menettelyä näiden tukahduttaessa syksyn nuorisolevottomuuksia.

Kirje osoitettiin *[[Pravda]]*-, *[[Rahva Hääl]]*- ja *[[Sovetskaja Estonija]]* -lehtiin. Mikään niistä ei julkaissut kirjettä, eikä sitä käsitelty Neuvostoliitossa julkisesti lainkaan. Kirje levisi Virossa laajalti kädestä käteen, ja sitä levitettiin myös ulkomailla. Ensimmäinen julkaisu tapahtui Tukholmassa *[[Eesti Päevaleht|Eesti Päevalehdessä]]* 10. joulukuuta 1980 ja seuraavana vuonna emigranttijulkaisussa *Tulimuld* (4/1981). Virossa kirjeestä saatiin tietoa muun muassa Radio Libertyn ja Voice of American lähetyksistä. Ensimmäinen virallinen julkaisu tapahtui Virossa vasta vuonna 1988 *[[Vikerkaar]]*-lehdessä. Suomessa *[[Suomen Kuvalehti]]* ei julkaissut tarjottua kirjettä, ja suomennos ilmestyi *[[Näköpiiri]]*-lehdessä (2/1981).

Kommunistihallinto alkoi painostaa kirjeen allekirjoittajia perumaan allekirjoituksensa, ja pari heistä suostuikin. KGB suoritti Jaan Kaplinskin luona kotietsinnän. Neljä allekirjoittajaa menetti työnsä.

Kirjeessä tuotiin painokkaasti julki Viron sivistyneistön tyytymättömyys silloiseen yhteiskunnallis-poliittiseen tilanteeseen, ja kirje kohensi virolaisten mielialoja ja paransi kulttuurieliitin ja kansan välejä.

## Allekirjoittajat

*Priit Aimla
*Kaur Alttoa
*Madis Aruja
*Lehte Hainsalu
*Mati Hint
* Fred Jüssi
*Aira Kaal
*Maie Kalda
*Tõnu Kaljuste
*Toomas Kall

*Jaan Kaplinski
*Peet Kask
*Heino Kiik
*Jaan Klõšeiko
*Kersti Kreismann
*Alar Laats
*Aare Laht
*Andres Langemets
*Marju Lauristin
*Peeter Lorents

*Vello Lõugas
*Endel Nirk
*Lembit Peterson
*Arno Pukk
*Rein Põllumaa
*Paul-Eerik Rummo
*Rein Ruutsoo
*Tõnis Rätsep
*Ita Saks
*Aavo Sirk

*Mati Sirkel
*Jaan Tamm
*Rein Tamsalu
*Andres Tarand
*Lehte Tavel
*Peeter Tulviste
*Mati Unt
*Arvo Valton
*Juhan Viiding
*Aarne Üksküla

## Lähteet
* 
### Viitteet

## Aiheesta muualla
* 
* Avalik kiri Eesti NSVst ajalehtedele Pravda, Rahva Hääl ja Sovetskaja Estonija. 
* Letter of 40 Intellectuals
Tsug Teutšež

**Tsug Teutšež** (, adygeksi Теуцожь Цыгъу, *Teutsož Tsygu*, oikea nimi *Tagir Alijevitš Teutšež*, Тагир Алиевич Теуче́ж; 15. elokuuta 1855 nykyisen Adygeian Teutšežin piirin Gabukain kylä – 26. tammikuuta 1940 saman piirin Ponežukain kylä) oli adygelainen kansanrunoilija.

Tsug Teutšež syntyi köyhän talonpojan perheeseen. Lapsena hän työskenteli renkinä. Myöhemmin hän tuli tunnetuksi taitavana satulaseppänä. Teutšež esitti kansanlauluja jousisoittimen säestyksellä. Lauluissaan hän ylisti adygejen vapaustaistelua 1800-luvun puolivälissä ja arvosteli satiirisesti yhteiskunnallista epäoikeudenmukaisuutta. 1930-luvulla hän sepitti ajankohtaisia neuvostoaiheisia ja adygejen historiasta kertovia runoelmia.

Runoilija on palkittu työn punaisen lipun kunniamerkillä. Adygeian Teutšežin piiri on nimetty hänen mukaansa. Adygeiskin kaupunki kantoi hänen nimeään vuosina 1976–1990. Ponežukaissa toimii hänelle omistettu museo.

## Lähteet
Katukiekon maailmanmestaruuskilpailut

**Katukiekon maailmanmestaruuskilpailut** järjestetään kahden vuoden välein lukuun ottamatta vuosina 1996 ja  1999 järjestys oli erilainen.

Suomi voitti ensimmäisen mitalinsa vuoden 2019 maailmanmestaruuskilpailuissa. Kyseessä oli hopeamitali, jonka Suomi otti edettyään turnauksen finaaliin, jossa kuitenkin kisaisäntä Slovakia voitti sen 4&ndash;3.

## MM-kilpailut ja mitalistit

## Mitalitilastot

## Lähteet
Gärdehov

**Gärdehov** on Sundsvallissa Ruotsissa sijaitseva Pohjois-Ruotsin suurin urheilu- ja messukeskus. Keskus sisältää mm. jalkapallo- ja jääpallokenttiä, kaksi jäähallia, curlinghallin ja täysimittaisen sisäjalkapallohallin.

HockeyAllsvenskanissa pelaava jääkiekkojoukkue IF Sundsvall Hockey pelaa kotiottelunsa Gärdehovin vuonna 1966 valmistuneessa 2500-paikkaisessa jäähallissa. Myös jääpallojoukkue Selånger SK Bandy pitää Gärdehovia kotipaikkanaan.

Gärdehovissa pidettyjä merkittäviä tapahtumia ovat mm. Melodifestivalen ja Ruotsin Gladiaattorit-sarjan kuvaukset.

## Lähteet
Paul Hymans

**Paul Louis Adrien Henri Hymans** (23. maaliskuuta 1865 Ixelles/Elsene – 8. maaliskuuta 1941 Nizza, Ranska) oli belgialainen poliitikko ja  Kansainliiton yleiskokouksen puheenjohtaja vuosina 1920–1921 ja 1932-33.

Hymansin johtoajatuksena oli vakauttaa Liettua siten, että muodostettaisiin sotilasliitolla Puolan ja Liettuan kesken valtiollinen yhtenäisyys, joka oli poistunut Liettuan suuriruhtinaskunnan ja Puolan kuningaskunnan valtioliiton alueen tultua päättyneeksi Puolan kolmannessa jaossa 1795. Tämän lisäksi Liettua saisi takaisin Memelin alueen Saksalta.

Paul Hymans johti Kansainliiton selvitystyötä Keski-Liettuan tasavaltaan liittyen, jonka tuloksen Liettua hylkäsi.

## Lähteet
The Sims: Keräilykokoelma

**The Sims: Keräilykokoelma** on Windowsille vuonna 2005 julkaistu The Sims-kokoelmapaketti, joka sisältää The Sims-pelin ja kaikki sen lisäosat.

## Lähteet
Tunturisarake

**Tunturisarake** (*Carex myosuroides*) on pohjoisten arktisten alueiden ja vuoristojen sarakasvi. Se on aiemmin luettu sarakkeiden sukuun, joka yhdistetään saroihin. Suomessa tunturisarake on erittäin harvinainen ja luokiteltu uhanalaiseksi kasvilajiksi.

## Ulkonäkö ja koko
Tunturisarake on mätästävä. Se kasvaa 10–30 senttimetriä korkeaksi. Sileä varsi on noin 0,5 millimetriä paksu ja liereä tai tylpän kolmisärmäinen. Varren tyvitupet ovat kiiltäviä ja kellanruskeita tai ruskeita. Kapeat, liereät ja pystyt lehdet kasvavat tyviruusukkeena ja ovat puolen varren pituisia tai hieman pitempiä. Kukinto on 1–3 senttimetriä pitkä latvatähkä. Kukinnon latvaosassa on useita hedekukkia, tyviosan pikkutähkissä on yksi emikukka ja yksi hedekukka. Tähkäsuomut ovat 4 millimetriä pitkiä ja tummanruskeita. Tunturisarake kukkii Suomessa heinä-elokuussa. Tunturisarake muistuttaa toista Suomessa tavattavaa sarakelajia, kuusamonsaraketta (*Kobresia simpliciuscula*).

## Levinneisyys
Tunturisarake on arktis-alpiininen kasvi ja jossain määrin sirkumpolaarinen. Euroopassa lajin esiintymisalue on pirstoutunut vuoristoalueille: Alpeille, Pyreneille, Karpaateille sekä Norjan ja Ruotsin tuntureille. Islannissa laji on tavallinen. Tunturisaraketta kasvaa laajoilla alueilla myös Itä-Siperiassa, Keski-Aasian vuoristoalueilla, Alaskan ja Pohjois-Kanadan tundralla ja vuoristoissa, Kalliovuorilla sekä Grönlannissa. Suomessa tunturisaraketta on löydetty vain kahdelta Enontekiön suurtunturilta läheltä Norjan rajaa. Laji löydettiin Suomesta ensimmäisen kerran vuonna 1955.

## Elinympäristö
Tunturisarake kasvaa Suomessa paljakkavyöhykkeellä humuksensekaisella soralla noin 800–900 metrissä. Lajin esiintymät ovat keskipaljakalla ja alapaljakan yläosassa valoisien ja avoimien etelärinteiden kivennäismailla ja kalliopahdoilla. Laji on kalkinvaatija. Laji voi kasvaa melko kuivassa ympäristössä. Se kasvaa muun muassa routivilla mineraalimailla ja pahdoilla vuorenseinämien valuvesipaikoilla ja kosteilla tunturikankailla.

## Lähteet
* Väre, Henry: *Tunturisarake*. Teoksessa *Uhanalaiset kasvimme*. Toim. Terhi Ryttäri ja Taina Kettunen. Suomen ympäristökeskus, Helsinki 1997, Tammer-Paino Oy Tampere 1997, , s. 174.
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen luonnon monimuotoisuus*, Iiris Lappalainen, Edita 1998, .
* *Pohjolan kasvit 3*, Jorma Taarna, Ilona Sevelius & Arto Kurtto, 2. painos, Tammi Helsinki 1995, .

### Viitteet

## Aiheesta muualla
* Kasviatlas 2022: Tunturisarakkeen (''Carex myosuroides'') levinneisyys Suomessa.
* ITIS: ''Kobresia myosuroides'' 
* United States Department of Agriculture (USDA): ''Kobresia myosuroides'' 
* Flora of China: ''Kobresia myosuroides''
NHL Slapshot

**NHL Slapshot** on Wiille kehitetty NHL-aiheinen jääkiekkovideopeli. Se korvaa aiempien vuosien menetykset, sillä Wii:lle ei ole aiempina vuosina NHL-pelisarjan peliä, kuten PlayStation 3:lle ja Xbox 360:lle. Peliohjaimena käytetään Wii Remoteen liitettyä mailaa, jota oikealla tavalla heiluttamalla saadaan aikaiseksi laukaus tai taklaus. 
 Pelissä ei pysty ottamaan tappeluita tai taklaamaan maalivahtia ja harhautuksia on vain yhdenlaisia.

## Liigat
*  NHL
*  AHL
*  Canadian Hockey League
**  OHL
**  QMJHL
**  WHL
* maajoukkueita (ei IIHF:n lisenssiä)

## Ääniraita

## Aiheesta muualla
* Virallinen sivusto
Notoptera

**Notoptera** on pieni hyönteislahko, johon kuuluu vain noin 30 nykyään elävää lajia kahdessa eri heimossa. Lahko on kuitenkin laajemmin edustettuna erityisesti permikautisissa fossiileissa.

Lahkon siivellisiä edeltäjiä tunnetaan permi-, jura- ja liitukautisista fossiiliesiintymistä. Meripihkaan säilyneitä yksilöitä tunnetaan etenkin eoseenikautisista balttisista meripihkoista.

Nimeä Notoptera ehdotettiin käyttöön jo vuonna 1915, mutta lahko nykyisessä merkityksessään kuvattiin vasta vuonna 2006. Lahkoon kuuluvat lajit ovat siivettömiä ja muistuttavat ulkonäöltään suorasiipisiä, kummitus- tai rukoilijasirkkoja. Lajeja tavataan Pohjois-Amerikassa, Itä-Aasiassa ja itäisessä Afrikassa.

Suuosat ovat purevat ja muodonvaihdos vaillinainen.

## Lähteet

## Aiheesta muualla
* Notoptera
Gare de Cornavin

**Gare de Cornavin** (myös **Genève-Cornavin**) on Sveitsin länsiosassa sijaitsevan Geneven kaupungin päärautatieasema. Sen omistaa Sveitsin valtiollinen rautatieyhtiö SBB-CFF-FFS. Asema on avattu vuonna 1858 ja rakennettu uudelleen vuonna 1931. Nykyisen asemarakennuksen on suunnitellut Julien Flegenheimer.

Gare de Cornavinin asemalta on suoria yhteyksiä eri puolille Sveitsiä (Bern, Basel, Zürich, Luzern, St. Gallen, Brig), Ranskaan (Pariisi, Lyon, Marseille, Montpellier, Nizza, Grenoble), Italiaan (Milano, Venetsia) ja Espanjaan (Barcelona). Läheiselle Geneven lentoasemalle on tiheät yhteydet. Sveitsin sisäiset yhteydet hoitaa pääosin valtiollinen SBB-CFF-FFS, Ranskan-yhteydet SNCF, Italian-yhteydet sekä SBB että italialainen FS sekä hotellijunaliikenteen Barcelonaan Elipsos. 

Geneven asema on myös tärkeä TPG:n raitiovaunuliikenteen sekä seudun bussiliikenteen solmukohta.

## Lähteet

## Aiheesta muualla
 
*Gare Cornavin Rail Europe -sivustolla
Ranskalais-belgialainen sarjakuva

**Ranskalais-belgialainen sarjakuva** on Ranskassa ja Belgiassa tehtyä sarjakuvaa.

## Merkittäviä sarjakuvia

* René Goscinny ja Albert Uderzo: *[[Asterix]]*
* Edgar P. Jacobs: *[[Blake ja Mortimer]]*
* André Franquin: *[[Niilo Pielinen]]*
* Alejandro Jodorowsky ja Jean Giraud: *[[Incal]]*
* Jean-Michel Charlier ja Jean Giraud: *[[Blueberry]]*
* Morris ja René Goscinny: *[[Lucky Luke]]*
* André Franquin, Jijé ym.: *[[Piko ja Fantasio]]*
* André Franquin: *[[Marsupilami]]*
* Hergé: *[[Tintin seikkailut|Tintti]]*
* Jacques Tardi: *[[Adele ja hirviö: Adele Blanc-Secin uskomattomat seikkailut|Adele Blanc-Secin uskomattomat seikkailut]]*
* Peyo: *[[Smurffit]]*
* Jean-Claude Mézières ja Pierre Christin: *[[Valerian ja Laureline]]*
* Jean-David Morvan ja Philippe Buchet: *[[Sillage]]*
Kanadan senaatti

**Kanadan senaatti** (, ) on Kanadan parlamentin ylähuone. Senaattiin kuuluu 105 jäsentä, jotka nimittää kenraalikuvernööri pääministerin ehdotuksesta. Senaattoreiden puoluejakauma noudattelee alahuoneen puoluejakaumaa, mutta muuttuu alahuonetta hitaammin sitä mukaa kun senaattorin virkoja tulee uudelleen täytettäviksi.

Senaatin tehtävänä on haastaa edustajainhuoneen ehdottamia lakeja ja tehdä niihin korjausehdotuksia. Lakiehdotuksien tulee saada sekä edustajainhuoneen että senaatin enemmistön tuki. Senaatti voi myös itse tehdä lakialoitteita..  

Senaatin suurin ryhmä on itsenäisten senaattorien ryhmä, joka on puoluepoliittisesti sitoutumaton. 

Kanadan provinsseilla ja territorioilla on asukaslukuun perustuva määrä senaattoreita. 

## Senaattorit
Senaattorien katsotaan Kanadassa edustavan ensisijaisesti alueita, provinsseja ja territorioita, sekä niiden intressejä, kun taas edustajainhuone edustaa kansalaisia.  

Lain mukaan Kanadan senaattorin tulee täyttää seuraavat edellytykset:

* Kanadan kansalaisuus
* 30–75 vuoden ikä
* 4000 dollarin velaton omaisuus (määrä pysynyt samana vuodesta 1867)
* Asuinpaikka sillä alueella, jota heidän on tarkoitus edustaa

Senaattori voi myös menettää paikkansa, mikäli hän

* tekevät konkurssin 
* syyllistyvät maanpetokseen tai muuhun vakavaan rikokseen
* ovat poissa useammasta kuin kahdesta peräkkäisestä istunnosta
* ottavat vastaan jonkin muun maan kansalaisuuden
* menettävät senaattorin paikkaan oikeuttavat varat tai asuinpaikkansa
* täyttävät 75  

Senaattorin peruspalkka on 150 600 $ vuodessa (vuodesta 2018), jonka päälle maksetaan erilaisiin lisätehtäviin perustuvaa lisää.

## Lähteet
Purjehdus kesäolympialaisissa 1956

**[[Kesäolympialaiset 1956|Vuoden 1956 kesäolympialaisten]] [[purjehdus]]** järjestettiin 26. marraskuuta – 5. joulukuuta 1956 Australiassa Port Phillipin lahdella. Laji oli olympialaisten ohjelmassa 11. kertaa. Mukana oli 154 osanottajaa 28 maasta. Tapahtumia oli viisi.

## Mitalistit

## Mitalitaulukko

## Lähteet
*Sailing at the 1956 Melbourne Summer Games
Pepper Ann

**Pepper Ann** on yhdysvaltalainen piirrossarja, jonka loi Sue Rose. Sarjan ensimmäinen jakso esitettiin 13. syyskuuta 1997, ja sitä esitettiin vuoteen 2001 saakka. Sarja kuvaa teini-ikäisten elämää ja keskittyy 12-vuotiaan tytön fantasioihin ja tämän muuhun elämään.  Sarjaa on esitetty muun muassa Nickelodeonilla ja Walt Disney Television Animationilla.

## Lähteet
Utva

**Utva** (suomeksi hanhi) on nykyisin serbialainen lentokonetehdas. Se sijaitsee Pančevossa Belgradin lähellä. Tehdas perustettiin vuonna 1937 Zemunissa. Sen toimeliain vaihe oli sosialistisen Jugoslavian aika. Se on valmistanut yli 900 lentokonetta. 

Viime aikoina nimi on vaihdellut: vuonna 1996 se yhdistettiin *Lola*-tehtaaseen. Vuonna 1999 Nato pommitti tehdasta voimakkaasti. Vuonna 2005 omistus vaihtui uudestaan ja tehtaan nimi on  **Utva Aircraft Industry** ainakin länsimaiden kanssa käytävässä kaupassa. Yhtiössä on nykyisin vain 250 työntekijää. 

## Nykyajan hankkeet
* G-4 Super Galeb on 1980-luvulla kehitetty sotilaskoulukone, jota päätyi etupäässä Serbian ilmavoimille.   
* Lasta 95 on peruskoulukone, Serbian ilmavoimat osti 16 konetta, Irak on tilannut 20 konetta. Ensilento 5. helmikuuta 2009.
* Utva 96 on Utva 75:n korvaajaksi kaavailtu lentokone 
* Utva Vrabac (UAV Vrabac) on miehittämätön tiedustelulentokone.

## Historialliset lentokoneet

* **212**
* **213 'Vihor' 
* **Utva Aero 3**
* **Utva C-3 Troika**
* **56**
* **60**
** 60-AT1
** 60-AT2
** 60-AG maatalousversio
** 60-AM lentoambulanssi
** 60H vesikone
** 60 V-51
* **65**
** 65 'Privrednik' maatalouskone
** 65 'Privrednik'-IO
** 65 'SuperPrivrednik'-350
* **66**
** 66-AM lentoambulanssi
** 66H 
** 66V
** 66 Super STOL
* **Utva 75**
** 75A21
** 75A41
** 75AG11
** 75 V-53
* [[Utva Lasta|Lasta]]
****Utva Lasta 95** 
* **Utva 96**
* **Mini UAV Raven**
* **Medium UAV'''


Image:Utva-75.jpg|Utva-75
Image:Utva 65-S.jpg|Utva-65
Image:Hydroutva.JPG|Utva-66H
Image:Utva 213.jpg|Utva-213


## Lähteet

## Aiheesta muualla
* Tehtaan sivusto
*  Yugoslavia The Aviation Industry
Puolankajärvi

**Puolankajärvi** on järvi Puolangan kunnan keskustaajaman kohdalla ja siitä itään.

Puolankajärven pinnankorkeus on 150,2 metriä ja suurin syvyys 19,1 metriä. Itä–länsisuunnassa järvi on nelisen kilometriä pitkä, mutta leveimmältä kohdaltaan vain noin kilometrin leveä. Järvi laskee Ristijärven, Pikku-Puution ja Ison Puutiojärven kautta Keskijokea pitkin Kiiminkijokeen eli se kuuluu Kiiminkijoen vesistöalueeseen.

Puolankajärven keskivaiheilla sijaitsevan Housiussalmen itäpuoliseen perukkaan eli järven koillisnurkkaan Hetteenperälle laskee Kapustajoki, koillisesta Vilpusjärvestä taas Vilpusjoki ja kaakosta pieni Morsiuspuro-niminen puro. Puolangan kuntakeskus sijaitsee järven pohjoisrannalla Huosiussalmesta länteen, aina luoteiskolkan Pappilanlahteen ja siitä vielä hieman etelään Puolanka-nimiseen tilaan saakka. Ristijärveen Puolankajärven yhdistää kapea salmi Ryhtälänniemen lähistöllä.

Puolankajärven pohjoisrannalla on venesatama ja uimaranta, toinen yleinen uimapaikka laitureineen on Puolangan koulukeskuksen kohdalla. Pappilanlahdella on leirintäalue.

## Lähteet
Atlantique

** Atlantique** on yksi Beninin departementeista. Sen pääkaupunki on Allada. Departementin pinta-ala 3 233 km2 ja väkiluku oli Beninin departementeista suurin, vuoden 2006 heinäkuussa 982&nbsp;300.

Departementti sijaitsee Beninin etelärannikolla.

## Piirikunnat

Atlantiquen piirikunnat ovat:
*Abomey-Calavi
*Allada
*Kpomassè
*Ouidah
*Sô-Ava
*Toffo
*Tori-Bossito
*Zè

## Lähteet

## Aiheesta muualla
Albert Göring

**Albert Göring** () oli saksalainen liikemies ja aristokraatti, joka pelasti toisinajattelijoita ja juutalaisia natsien vainoilta Kolmannen valtakunnan aikana käyttämällä hyväksi sukulaisuuttaan Saksan valtakunnanmarsalkka Hermann Göringiin, joka oli hänen vanhempi veljensä. Albert Göring toimi miehitetyssä Tšekkoslovakiassa Škodan vientipäällikkönä. Rasitteenaan kansallissosialismissa tahriintunut sukunimensä Albert joutui toisen maailmansodan jälkeen tuuliajolle kuollen unohdettuna ja varattomana vuonna 1966. Hänen ansionsa vainottujen auttajana ovat tulleet julkisuuteen vasta myöhemmin.

Juutalaisten muistokeskus Yad Vashem selvittää, voidaanko Göring liittää kunnianosoitukseksi kansojen oikeamielisten listalle.

## Lähteet

## Aiheesta muualla

* Albert Goering
Sidney Gilliat

**Sidney Gilliat** () oli brittiläinen elokuvakäsikirjoittaja, -ohjaaja ja tuottaja.

Gilliat tunnetaan parhaiten yhteistyöstään Frank Launderin kanssa. He aloittivat yhdessä käsikirjoittajina (muun muassa *[[Nainen katoaa]]* (1938) ja *[[Yöpikajuna (elokuva)|Yöpikajuna]]* (1940)). *[[Sota-avioliitto]]* (1943) oli heidän ensimmäinen ohjaustyönsä. Gilliat ja Launder perustivat 1945 Individual Pictures -tuotantoyhtiön, jolle Gilliat ohjasi lähinnä komedioita ja Launder jännityselokuvia.

## Valikoitu filmografia

## Lähteet
Alibori

**Alibori** on Beninin pohjoisin ja pinta-alaltaan suurin departementti. Sen pinta-ala on 25&nbsp;683 neliökilometriä. Asukkaita on 655&nbsp;950 henkeä (vuonna 2009).

Aliborin departementti rajoittuu Burkina Fasoon, Nigeriin ja Nigeriaan sekä Beninin Atakoran ja Borgoun departementteihin. Se erotettiin Borgousta vuonna 1999 ja nimettiin Nigerin sivujoen Aliborin mukaan. Departementtiin kuuluu kuusi piirikuntaa: Banikoara, Gogounou, Kandi, Karimama, Malanville ja Ségbana. Pääkaupunkina on toiminut vuodesta 2008 lähtien Kandi.

Departementin asukkaat ovat etupäässä barboja, fulbeja ja dendejä. Se on tärkeää puuvillantuotantoaluetta ja Malanville on huomattava markkinapaikka. Matkailijoita houkuttelee W-kansallispuisto.

## Lähteet
Täydellinen maailma

Täydellinen maailma on:

*Poutahaukkojen vuoden 1997 musiikkialbumi
*Clint Eastwoodin ohjaama ja tähdittämä vuoden 1993 elokuva
Tube Snake Boogie

**Tube Snake Boogie** on texasilaisen blues rock -yhtye ZZ Topin kappale vuodelta 1981. ”Tube Snake Boogie” on julkaistu singlenä, ja b-puolena on toiminut mm. kappaleet ”Don't Tease Me”, ja jo vuonna 1973 julkaistu hitti ”La Grange”.

## Lähteet
Heaven (kappale)

**Heaven** on Bryan Adamsin singlejulkaisu, joka julkaistiin 9. huhtikuuta 1985. Single nauhoitettiin New Yorkin kaupungissa sijaitsevalla Power Station-studiolla 6.-7. kesäkuuta 1983. Kappaleen ovat kirjoittaneet Bryan Adams ja Jim Vallance. Kappale julkaistiin Bryan Adamsin *[[Reckless (albumi)|Reckless]]*-albumilla vuonna 1984. Kesäkuussa 1985 single oli Billboardin singlelistan ensimmäisellä sijalla ja se saavutti kultarajan saman vuoden aikana Kanadassa. 

Singlen B-puoli vaihtelee eri maiden painoksissa. Toisessa versiossa on mukana kappale *Kids Wanna Rock* ja toisessa *Diana*.
## Kappalelista
# 
# 

## Kokoonpano
* Bryan Adams – laulu, piano, perkussiot
* Keith Scott – kitara
* Rob Sabino – koskettimet
* Dave Taylor – bassokitara
* Steve Smith – rummut
Madridin teknillinen yliopisto

**Madridin teknillinen yliopisto** () on julkinen yliopisto, joka sijaitsee Madridin yliopistokaupungissa. Yliopisto on perustettu vuonna 1971, ja sen tiedekunnat ovat pääosin teknisiä, kuten tietotekniikka ja insinöörikoulutus.

## Aiheesta muualla

* Virallinen sivusto
Stjernehallen

**Stjernehallen** on Norjassa Fredrikstadin kaupungissa sijaitseva jäähalli, jossa on 1453 istumapaikkaa ja 1020 seisomapaikkaa. GET-ligaen-joukkue Stjernen Hockey pelaa kotiottelunsa hallissa. Stjernehallen avattiin vuonna 1970. Hallissa järjestettävää toimintaa ovat jääkiekko, taitoluistelu ja jääpallo.

## Lähteet

## Aiheesta muualla

* Stjernehallen Fredrikstadin kaupungin sivuilla
Sevillan yliopisto

**Sevillan yliopisto** () on Sevillassa Espanjassa sijaitseva yliopisto. Yliopiston on perustanut Rodrigo Fernández de Santaella vuonna 1505, ja siellä voi opiskella esimerkiksi humanistisia ja matemaattisia tieteitä.

## Historia
Espanjan kuningas Alfonso X antoi jo 1256 Sevillan kaupungille perustaa sinne *[[studium generale|studium]]* latinan ja arabian opetusta varten, mutta tämä ei koskaan toteutunut. Vuonna 1502 Ferdinand ja Isabella vierailivat Sevillassa ja antoivat kaupunginhallitukselle luvan perustaa sinne oppilaitos teologian, kanonisen ja maallisen lain, lääketieteen ja vapaiden taitojen opettamiseksi. Vuonna 1505 Sevillan arkkidiakoni Rodrigo Fernández de Santaella sai paavi Julius II:n antamaan bullan yliopiston perustamisesta Sevillaan. Ensimmäiset opiskelijat aloittivat vuonna 1516. Yliopisto ja alun perin köyhille opiskelijoille suunnattu Neitsyt Marian ja Jeesuksen kollegio (*Colegio de Santa María de Jesús*), josta ajan mittaan tuli eliitin opinahjo, elivät tiiviissä yhteistyössä rinnakkain mutta erillisinä.

Samalla kertaa v. 1503 perustettiin merenkulkijoiden opisto *Universidad de Mareantes*, jossa opetettiin merenkulkua, navigointia, kartanpiirtämistä, matematiikkaa ja sotilastaitoja. Tällä koululla ja siellä opiskelleilla merimiehillä ja upseereilla oli erittäin suuri merkitys löytöretkien aikaan ja Uuden maailman valloituksessa. Opisto hiipui kuitenkin 1600-luvulla Espanjan tieteen yleisen taantumisen myötä.

1760-luvulla Kaarle III:n hallituskaudella yliopistoa uudistettiin, ja kun jesuiittat oli karkotettu 1767, yliopisto otti entisen jesuiittakonventin tilat käyttöönsä. Taantumukselliset ja uudistusmieliset olivat vuorotellen niskan päällä, kunnes kollegio lakkautettiin lopullisesti 1836. Sen tiloissa toimi pappisseminaari vuoteen 1920 asti. Huolimatta uudistus- ja maallistamisyrityksistä katolinen kirkko hallitsi korkeampaa opetusta koko 1800-luvun ajan. 1900-luvun alussa vapaamielisemmät voimat pääsivät välillä voitolle, ja yliopisto koki lyhyen kukoistuskauden tasavallan aikaan. Vapaampi vaihe päättyi kansallisten voittoon Espanjan sisällissodassa 1939, ja yliopisto oli tiukasti Francon hallituksen valvonnassa aina vuoteen 1978 asti, jolloin uusi perustuslaki takasi yliopistojen autonomian. Sevillan yliopisto liittyi 1999 muiden Espanjan yliopistojen tavoin Bolognan prosessiin.

## Yliopisto tänään
Yliopiston päärakennus on ollut vuodesta 1948 asti Sevillan vanha tupakkatehdas, 1700-luvulta peräisin oleva laaja rakennuskompleksi vanhan kaupungin ulkopuolella, mutta silti nykyisen Sevillan keskustassa. Georges Bizet'n tunnettu ooppera *[[Carmen]]* sijoittuu samaan tehtaaseen.

Sevillan yliopistossa on 27 tiedekuntaa ja niissä yhteensä 134 eri alojen laitosta. Siellä voi suorittaa kandidaatintutkinnon 90 eri aineessa, maisterintutkinnon 111 aineessa, ja tohtorintutkinnon 32 aineessa.

## Lähteet

## Aiheesta muualla

* Virallinen sivusto
Purjehdus kesäolympialaisissa 1960

**[[Kesäolympialaiset 1960|Vuoden 1960 Rooman kesäolympialaisten]] [[purjehdus]]** järjestettiin 29. elokuuta – 7. syyskuuta 1960 Italiassa Napolinlahdella. Laji oli mukana olympialaisten ohjelmassa 12:tta kertaa. Mukana oli 289 osanottajaa 45 maasta. Tapahtumia oli viisi.

## Mitalistit

## Mitalitaulukko

## Lähteet
*Sailing at the 1960 Roma Summer Games
Haun’s Millin verilöyly

**Haun's Millin verilöyly** on Myöhempien Aikojen Pyhien Jeesuksen Kristuksen kirkon mukaan 30. lokakuuta 1838 tapahtunut taistelu, jonka aikana Missourin mormonivastaiset ihmiset surmasivat useita mormoneita sen jälkeen, kun he olivat yrittäneet ajaa mormoneita pois alueelta.

27. lokakuuta kuvernööri Lilburn Boggs oli antanut puolisotilaallisille joukoilleen käskyn tappaa tai ajaa pois kaikki mormonit Missourista. Pyrkiessään ajaa mormonit pois alueelta joukot hävittivät tai ottivat omaan käyttöönsä heidän alueelle rakentamiaan uusia taloja. 30 MAP-perhettä hakeutui väliaikaiseen suojaan vainoojiltaan muun muassa Jacob Hawnsin myllyn luokse eli Hawn's Milliin. Hawns ei ollut itse mormoni, mutta tarjosi suojaa heille siitä huolimatta. 

Kirkon johtajan David Evans esitti joukoille aselepopyynnön, mutta joukot eivät suostuneet siihen. Noin 250 miestä Livingstonen Davesista hyökkäsi Hawn's Milliin. Naiset ja lapset pakenivat läheiseen metsään, kun taas miehet kokoontuivat myllyyn. 17 mormonia ja yksi mormoniystävällinen mies tapettiin. 13 haavoittui, mukana yksi nainen ja 7-vuotias poika. Kolme missourilaista haavoittui, kukaan ei kuollut. 

78-vuotias Thomas MacPride antautui Jacob Rogers -nimiselle sotilaalle, joka ampui tämän heti. William Raynolds huomasi 10-vuotiaan Stardius Smithin piilossaan ja ampui tätä päähän surmaten hänet välittömästi. Seuraavana päivänä mormonimiehet piileskelivät metsässä ja muutama missourilainen palasi ryöstelemään seutua.

## Lähteet

## Aiheesta muualla
* Hauns Mill